Blankbrova ermitkolibro

La Blankbrova ermitkolibro (Phaethornis stuarti) estas malgranda specio de kolibroj en la familio Trokiledoj. Ĝi vivas en okcidenta Sudameriko, nome en Peruo kaj Bolivio, en deklivaroj de Andoj kaj apudaj malaltaj teroj. Ĝia natura vivejo estas subtropika aŭ tropika humida arbaro de malaltaj teroj.

Taksonomio kaj sistematiko
Oni sugestis, ke la Blankbrova ermitkolibro estas samspecia kun la Ruĝeta ermitkolibro (P. ruber) "sed ili estas klare apartaj specioj".Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021 La Blankbrova ermitkolibro estas monotipa.

Aspekto
La Blankbrova ermitkolibro estas 10 cm longa kaj pezas 2.5 g. Ambaŭ seksoj estas similaj, sed maskloj havas mallarĝan nigran brustobendon kaj inoj havas pli longajn centrajn vostoplumojn kun pli palaj pintoj. La vizaĝbildo inkluzivas klaran blankecan superokulon kaj blankan gorĝon. La beko estas nigra supre kaj flava sube.

La specion malfacilas distingi de la tre simila Ruĝeta ermitkolibro (Phaethornis ruber), kiu ĝenerale troviĝas je pli malaltaj altitudoj, kaj identigokriterioj inter la du specioj ankoraŭ ne estas bone konataj. La Blankbrova ermitkolibro povas esti iomete pli pala kun pli bronza koloro en la vosto.

Distribuo kaj habitato
La teritorio de la Blankbrova ermitkolibro etendiĝas laŭlonge de la bazo de la Andoj de centra Peruo suden ĝis centra Bolivio, en altituda zono de 350 m ĝis 1400 m. La specio ĝenerale troviĝas plej ofte en la interno de la arbaro, kvankam individuoj foje manĝas laŭlonge de la arbara rando.

Kutimaro
Movoj
Oni supozas, ke la Blankbrova ermitkolibro estas sidlokema (nemigranta).Hinkelmann, C. kaj P. F. D. Boesman (2020). White-browed Hermit (Phaethornis stuarti), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA.  Alirita la 29an de Novembro, 2021

Manĝado
Kiel plej multaj kolibroj, la Blankbrova ermitkolibro manĝas plejparte nektaron el diversaj floroj, sed ankaŭ konsumas kelkajn malgrandajn artikulojn. 

Reproduktado
La reprodukta fenologio de la Blankbrova ermitkolibro ne estas dokumentita.

Voĉo
La kanto de la Blankbrova ermitkolibro estas "malsupreniranta, akcelanta serio de altaj notoj, 'cii-ci-ci-ci-ti-tututu' intermetitaj de kvietaj 'tjup' notoj."

Statuso
La IUCN taksis la Blankbrovan ermitkolibron kiel Malplej Zorgigan, kvankam ĝia populacio estas nekonata kaj supozeble malpliiĝas. Ĝi estas "tre malbone konata, kaj verŝajne devus esti klasita kiel Datummanka".

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253
 Restall, R., C. Rodner, & M. Lentino (2006). Birds of Northern South America. Christopher Helm, London.  (vol. 1),  (vol. 2).


Eksteraj ligiloj

Kategorio:Apodoformaj
Kategorio:Birdoj de Sudameriko
Kategorio:Birdoj de Peruo
Kategorio:Birdoj de Bolivio